Ultravioletinės spinduliuotės indeksas
Ultravioletinės spinduliuotės indeksas (UVI) – išmatuotas arba numatytas ultravioletinių saulės spindulių intensyvumas konkrečioje vietoje tam tikrą dieną. UVI progronzės pateikiamos vietos saulės vidurdieniui, t. y. momentui, kai Saulė yra aukščiausiai danguje, tarp 10:00 ir 14:00 valandos. Bet tai priklauso ir nuo metų laiko ir nuo laiko sukiojimo (vasaros laiko). UV spinduliuotė skirstoma į kategorijas ir lemia apsaugos nuo saulės reikalingumo laipsnį:      0–2 – UVI žemas, apsauga nereikalinga. Galima be apribojimų būti atvirame ore.      3–5 – UVI vidutinis, apsauga reikalinga vidurdienį (11–15 val.). Apsauga – skrybėlė, akiniai, apsauginis saulės kremas;      6–7 – UVI aukštas, apsauga – kas išvardyta aukščiau, o tarp 11–15 val. geriau būti pavėsyje;      8–10 – UVI labai aukštas, ekstremali apsauga, t. y. vidurdienį geriau į lauką neiti ar bent jau nebūti atviroje saulėje.      11+ – UVI ekstremaliausias, didžiausia rizika. Buvimas saulėtoje vietoje gali rimtai pakenkti sveikatai. Šviesiaodžiams žmonėms oda gali nudegti greičiau nei per 5 min.